CELEX: 62005CO0285
Language: el
Date: 2006-09-28
Title: Διάταξη του Δικαστηρίου (δεύτερο τμήμα) της 28ης Σεπτεμβρίου  2006. # Ένωση Εφοπλιστών Ακτοπλοΐας και λοιποί κατά Υπουργού Εμπορικής Ναυτιλίας και Υπουργού Αιγαίου. # Αίτηση για την έκδοση προδικαστικής αποφάσεως: Συμβούλιο της Επικρατείας - Ελλάς. # Άρθρο 104, παράγραφος 3, του Κανονισμού Διαδικασίας - Κανονισμός (ΕΟΚ) 3577/92 - Θαλάσσιες ενδομεταφορές - Μεταβατική περίοδος - Απευθείας εφαρμογή - Οδηγία 98/18/ΕΚ- Κανόνες και πρότυπα ασφαλείας για τα επιβατηγά πλοία - Συμβατό εθνικής κανονιστικής ρυθμίσεως απαγορεύουσας την παροχή υπηρεσιών θαλάσσιας μεταφοράς όσον αφορά τα πλοία που έχουν συμπληρώσει ορισμένη ηλικία. # Υπόθεση C-285/05.

Διάταξη του Δικαστηρίου (δεύτερο τμήμα) της 28ης Σεπτεμβρίου 2006 — Ένωση Εφοπλιστών Ακτοπλοΐας κ.λπ. κατά Υπουργού Εμπορικής
            Ναυτιλίας και Υπουργού Αιγαίου
      (Υπόθεση C-285/05)
      «Άρθρο 104, παράγραφος 3, του Κανονισμού Διαδικασίας — Κανονισμός (ΕΟΚ) 3577/92 — Θαλάσσιες ενδομεταφορές — Μεταβατική περίοδος — Απευθείας εφαρμογή — Οδηγία 98/18/ΕΚ— Κανόνες και πρότυπα ασφαλείας για τα επιβατηγά πλοία — Συμβατό εθνικής κανονιστικής ρυθμίσεως απαγορεύουσας την παροχή υπηρεσιών θαλάσσιας μεταφοράς όσον αφορά τα πλοία που έχουν
         συμπληρώσει ορισμένη ηλικία»
      
      1.                     Μεταφορές — Θαλάσσιες μεταφορές — Ελεύθερη παροχή υπηρεσιών — Θαλάσσιες ενδομεταφορές (Κανονισμός 3577/92 του Συμβουλίου,
            άρθρο 6 § 3) (βλ. σημεία 18, 22, διατακτ. 1)
      2.                     Μεταφορές — Θαλάσσιες μεταφορές — Κανόνες και πρότυπα ασφαλείας για τα επιβατηγά πλοία (Οδηγία 98/18 του Συμβουλίου, άρθρα
            5 § 2, και 6, σημείο 3, στοιχεία α΄ έως γ΄, στ΄ και ζ΄) (βλ. σκέψεις 27-31, διατακτ. 2)
      Αντικείμενο
      
         
               Αίτηση εκδόσεως προδικαστικής αποφάσεως — Συμβούλιο της Επικρατείας — Ερμηνεία των άρθρων 1, παράγραφος 2, 4 και 6, παράγραφος
                  3, του κανονισμού (ΕΟΚ) 3577/92 του Συμβουλίου, της 7ης Δεκεμβρίου 1992, για την εφαρμογή της αρχής της ελεύθερης κυκλοφορίας
                  των υπηρεσιών στις θαλάσσιες μεταφορές στο εσωτερικό των κρατών μελών (θαλάσσιες ενδομεταφορές-καμποτάζ) (EE L 364, σ. 7)
                  — Δυνατότητα των ιδιωτών να επικαλούνται τον κανονισμό προς αμφισβήτηση του κύρους εθνικής κανονιστικής ρυθμίσεως θεσπισθείσας
                  προτού λήξει η προβλεπόμενη σ’ αυτόν εξαίρεση — Ερμηνεία των άρθρων 5, παράγραφος 2, και 6, παράγραφος 3, στοιχεία α΄, β΄,
                  γ΄, στ΄ και ζ΄, της οδηγίας 98/18/ΕΚ του Συμβουλίου, της 17ης Μαρτίου 1998, για τους κανόνες και τα πρότυπα ασφαλείας για
                  τα επιβατηγά πλοία (EE L 144, σ. 1) — Συμβατότητα εθνικής κανονιστικής ρυθμίσεως απαγορεύουσας την παροχή θαλάσσιων υπηρεσιών
                  για πλοία ορισμένης ηλικίας
               
            Διατακτικό
      Το Δικαστήριο διατάσσει:
      
         
                  1)
               
               
                  
               
               
                  Λαμβανομένων υπόψη των διατάξεων του άρθρου 6, παράγραφος 3, του κανονισμού (ΕΟΚ) 3577/92 του Συμβουλίου, της 7ης Δεκεμβρίου
                     1992, για την εφαρμογή της αρχής της ελεύθερης κυκλοφορίας των υπηρεσιών στις θαλάσσιες μεταφορές στο εσωτερικό των κρατών
                     μελών (θαλάσσιες ενδομεταφορές-καμποτάζ), ο κανονισμός αυτός έχει την έννοια ότι δεν μπορεί να παράσχει δικαιώματα στους ιδιώτες,
                     πριν από την 1η Ιανουαρίου 2004, στον τομέα των θαλάσσιων ενδομεταφορών μεταξύ λιμένων σε νησιά της Ελλάδας, όσον αφορά τις
                     τακτικές γραμμές επιβατηγών μεταφορών και πορθμείων και τις μεταφορές που εκτελούν σκάφη κάτω των 650 τόνων.
                  
               
            
         
                  2)
               
               
                  
               
               
                  Τα άρθρα 5, παράγραφος 2, και 6, παράγραφος 3, στοιχεία α΄ έως γ΄, στ΄ και ζ΄, της οδηγίας 98/18/ΕΚ του Συμβουλίου, της 17ης
                     Μαρτίου 1998, για τους κανόνες και τα πρότυπα ασφαλείας για τα επιβατηγά πλοία, έχουν την έννοια ότι αντίκεινται σε  εθνική
                     κανονιστική ρύθμιση, όπως η επίμαχη στο πλαίσιο της κύριας δίκης, η οποία επιβάλλει απόλυτη απαγόρευση για την εκτέλεση εσωτερικών
                     δρομολογίων στα πλοία που έχουν συμπληρώσει ορισμένη ηλικία, όταν το οικείο κράτος μέλος δεν έχει λάβει μέτρα για τη βελτίωση
                     των απαιτήσεων ασφαλείας σύμφωνα με τη διαδικασία του άρθρου 7, παράγραφος 4, της οδηγίας αυτής.